**Izveštaj o radu Učeničkog parlamenta Gimnazije „Ruđer Bošković“, na kraju prvog polugodišta školske 2014/2015. godine**

* Planiranje, organizacija i realizacija velike novogodišnje humanitarne akcije prikupljanja igračaka, školskog pribora i garderobe za decu bez roditeljskog staranja, u saradnji sa koordinatorima CAS aktivnosti, profesorkom Tatjanom Koluvijom i profesorom Srđanom Barišićem. Pokloni su uručeni fondaciji princeze Katarine Karađorđević prilkom posete Belom dvoru.
* Planiranje i organizacija književnih popodneva za učenike Gimnazije. U toku prvog polugodišta školske 2014/2015. godine, realizovana su književna popodneva posvećena našim pesnicima, piscima Jovanu Dučiću i Lazi Kostiću . Književna popodneva vodio je učenik trećeg razreda Damjan Spasojević, predstavnik odeljenja u okviru Učeničkog parlamenta.
* Planiranje , organizacija i realizacija dokumentarnog filma u okviru projekta „Zaborovljeni umovi Srbije“, posvećenog životu, radu i delu Radoslava Grujića, srpskog filozofa, teologa i istoričara.
* U nastavku akcije „Pokloni knjigu obraduj selo“, 30. oktobra 2014. godine posetili smo učenike Osnovne škole „Akedemik Radomir Lukić“ iz Miloševca (opština Velika Plana) kao i učenike izdvojenog odeljenja u selu Trnovče. Učenicima pomenute škole poklonili smo 380 knjiga, 70 udžbenika, 200 dečjih časopisa, 50 muzičkih diskova. Od početka akcije, oktobra 2013. godine, učenici Osnovne škole i Gimnazije „Ruđer Bošković“, prikupili su i donirali preko 4000 knjiga, udžbenika, časopisa.
* Izrada strategije i okvirnog programa posvećenog obeležavanju IV po redu manifestacije „*Dani urbane umetnosti 2015*“
* U novembru mesecu, u saradnji sa kolegama iz veća i akademskim direktorom,održan je okrugli sto na temu „Porodični odnosi u Srbiji u XXI veku“. Tom prilikom ugostili smo učenike i profesore Treće, Pete, Devete, Desete, Dvanaeste, Četrnaeste, Petnaeste, Gimnazije „Sveti Sava“. Gost predavač bio je i Dragan Popadić, profesor socijalne psihologije na Filozofskom fakultetu u Beogradu.
* U toku prvog polugodišta školske 2014/2015. godine, Učenički parlament Gimnazije „Ruđer Bošković“, pokrenuo je i realizovao ideju o formiranju Kluba učenika. Klub je otvoren početkom decembra 2014. godine.